Rhieni yn hysbysu'r ysgol o achosion o fwlio
Hafan > Pynciau > Addysg a sgiliau > Ysgolion > Lles > Gwrth-fwlio > Rhieni yn hysbysu'r ysgol o achosion o fwlio > Os yw eich plentyn yn cael ei fwlio Os yw eich plentyn yn cael ei fwlio
Mae bwlio'n fwy cyffredin nag y tybiwch, gan fod bron i 8 ym mhob 10 plentyn yn y Deyrnas Unedig yn cael eu bwlio. Gall bwlio fod yn gorfforol ee, gwthio rhywun neu ymosod arnynt. Ond ceir sawl math arall hefyd. Dyma rai ohonynt:
Eithrio plentyn o grwpiau o gyfeillion
Bygwth neu aflonyddu
Cymryd eiddo plentyn
Efallai na fydd eich plentyn eisiau dweud ei fod yn cael ei fwlio. Felly, mae'n bwysig adnabod yr arwyddion ee bod eich plentyn:
Yn ymddwyn yn wahanol i'r arfer
Yn dioddef hwyliau oriog
Yn edrych yn flinedig gan nad yw'n cysgu
Yn ypsetio'n hawdd
Ddim yn bwyta
Ddim yn gwneud y pethau y mae'n arfer eu mwynhau
Yn osgoi sefyllfaoedd lle allai fwlio ddigwydd ee ddim eisiau teithio ar y bws ysgol
Os yw eich plentyn yn cael ei fwlio, ceisiwch wneud y canlynol:
Mynnwch air yn dawel â'ch plentyn.
Gwnewch nodyn o'r hyn mae eich plentyn yn ei ddweud - yn arbennig pwy a gafodd ei enwi yn rhan o'r digwyddiad, pa mor aml y mae'n digwydd, ble, pryd a beth yn union ddigwyddodd.
Mae'n bwysig iawn bod cofnodion cywir yn cael eu cadw o'r holl ddigwyddiadau o fwlio a bod camau'n cael eu cymryd pan fydd achosion o fwlio'n cael eu cofnodi.
Bydd angen i chi gysuro eich plentyn drwy ddweud wrtho/wrthi wneud y peth iawn yn dod atoch i ddweud am y digwyddiad.
Esboniwch y dylai ddweud wrth athro am unrhyw ddigwyddiadau pellach a hynny'n syth.
Gwnewch apwyntiad i weld athro neu diwtor dosbarth eich plentyn.
Esboniwch y problemau mae eich plentyn yn eu hwynebu wrth yr athro.
Wrth siarad ag athrawon am y bwlio:
Ceisiwch beidio â chynhyrfu - cofiwch ei bod yn bosibl nad yw'r athro yn gwybod bod eich plentyn yn cael ei fwlio neu efallai y bydd wedi cael datganiadau sy'n groes i'w gilydd am ddigwyddiad penodol.
Byddwch mor fanwl ag sy'n bosibl am yr hyn mae eich plentyn wedi'i ddweud gan roi dyddiadau, lleoliadau ac enwau.
Gwnewch nodyn o'r hyn mae'r ysgol yn bwriadu ei wneud.
Gofynnwch a oes rhywbeth y gallwch chi ei wneud i helpu eich plentyn yn yr ysgol.
Cadwch mewn cysylltiad â'r ysgol - rhowch wybod iddynt os yw pethau yn gwella a hefyd os yw'r problemau'n parhau.
Os ydych yn teimlo nad yw'r ysgol yn ymdrin yn briodol â'ch pryderon:
Edrychwch ar bolisi gwrth-fwlio'r ysgol i weld os yw'n dilyn y gweithdrefnau y cytunwyd arnynt.
Trafodwch eich pryderon â'r rhiant-lywodraethwyr neu rieni eraill.
Gwnewch drefniant i weld y pennaeth a chadwch gofnod o'r cyfarfod.
Os nad yw hyn o fudd, ysgrifennwch at Gadeirydd y Llywodraethwyr gan esbonio eich pryderon a'r hyn yr hoffech ei weld yn digwydd.
Cysylltwch â grwpiau cymorth i rieni yn lleol neu'n genedlaethol i holi am gyngor.
Cysylltwch â Chyfarwyddwr Addysg eich awdurdod a fydd yn gallu sicrhau bod y Llywodraethwyr yn ymateb i'ch pryderon.
Cysylltwch â'r llinell gymorth Parentline Plus i holi am gymorth a gwybodaeth ar unrhyw adeg yn ystod y broses.